สร้างสีสัน ความสนุกสนาน ด้วยเหล่าขบวน "ผี" เปิดเมืองต้อนรับนักท่องเที่ยว
การท่องเที่ยวแห่งประเทศไทย (ททท.) สำนักงานเลย ร่วมกับภาครัฐและเอกชนในจังหวัดเลย จัดกิจกรรมสร้างสีสันและความสนุกสนานด้วยเหล่าขบวน "ผี" ณ บริเวณถนนคนเดินเชียงคาน เพื่อเตรียมความพร้อมต้อนรับการเปิดเมืองต้อนรับนักท่องเที่ยวนายจริยาทร สูหู่ ผู้อำนวยการการท่องเที่ยวแห่งประเทศไทย (ททท.) สำนักงานเลย กล่าวว่า จังหวัดเลยได้เข้าสู่ช่วงฤดูหนาว ในโอกาสที่จังหวัดเลย (อำเภอเชียงคาน) เป็น 1 ใน 17 จังหวัดของทางรัฐบาลมีมติเปิดเมืองต้อนรับนักท่องเที่ยวในวันที่ 1 พฤศจิกายนนี้ททท. สำนักงานเลย เล็งเห็นว่า จังหวัดเลยมีประเพณีวัฒนธรรมที่เกี่ยวกับความเชื่อเรื่องผีและจิตวิญญาณที่แฝงในคติแนวทางในการดำเนินชีวิตของชาวอีสานคือ "ฮีต 12 คอง 14"  อาทิเช่น งานประเพณีบุญหลวงและการละเล่นผีตาโขน เป็นงานประเพณีประจำปีของชาวอำเภอด่านซ้ายและอำเภอเชียงคาน เป็นการละเล่นที่สืบทอดกันมายาวนานของชาวนาช่าว เป็นพิธีกรรมไหว้ผีบรรพบุรุษที่ชาวบ้านรวมตัวกันจัดขึ้นหรือเรียกว่า "เลี้ยงบ้าน" เพื่อแสดงความเคารพและตอบแทนบุญคุณ "ผีเจ้าปู่" ที่ให้ความคุ้มครองให้ชาวบ้านอยู่เย็นเป็นสุข ฝนตกต้องตามฤดูกาลและมีพืชผลอุดมสมบูรณ์ จากแนวคิดที่จะนำเอาผีที่มีชื่อเสียงของจังหวัดเลยเหล่านี้ มาร่วมกิจกรรมขบวนแห่ผีที่เชียงคาน จึงได้เปิดโอกาสให้น้องๆ ใน "ชมรมคอสเพลย์จังหวัดเลย" ได้มีพื้นที่ในการแสดงตัวตนผ่านเครื่องแต่งกายด้วยชุดเลียนแบบตัวละครจากในเกม หรือการ์ตูนที่มีใบหน้าเป็นผีนอกจากนี้ ได้เชิญชวนผู้ประกอบการ สมาคม ชมรม พ่อค้าและแม่ค้า ในอำเภอเชียงคาน รวมทั้งนักท่องเที่ยวที่ได้เดินทางเข้ามาท่องเที่ยวยังอำเภอเชียงคาน ได้มีส่วนร่วมในกิจกรรมดังกล่าวอีกด้วย อันจะเป็นการสร้างสีสันและความสนุกสนาน รวมทั้งสร้างบรรยากาศการท่องเที่ยวให้คึกคักในพื้นที่มากยิ่งขึ้น